title: Komisijas Īstenošanas regula (ES) 2015/462 ( 2015. gada 19. marts ), ar ko nosaka īstenošanas tehniskos standartus attiecībā uz procedūrām, kuras piemēro uzraudzības iestāžu apstiprinājumam par īpašam nolūkam dibinātu sabiedrību izveidošanu, uzraudzības iestāžu sadarbībai un informācijas apmaiņai starp tām attiecībā uz īpašam nolūkam dibinātām sabiedrībām, un ar ko nosaka formātus un veidnes informācijai, kura īpašam nolūkam dibinātām sabiedrībām jāsniedz saskaņā ar Eiropas Parlamenta un Padomes Direktīvu 2009/138/EK  Dokuments attiecas uz EEZ

text:
               20.3.2015

               LV

               Eiropas Savienības Oficiālais Vēstnesis

               L 76/23

         KOMISIJAS ĪSTENOŠANAS REGULA (ES) 2015/462
   (2015. gada 19. marts),
   ar ko nosaka īstenošanas tehniskos standartus attiecībā uz procedūrām, kuras piemēro uzraudzības iestāžu apstiprinājumam par īpašam nolūkam dibinātu sabiedrību izveidošanu, uzraudzības iestāžu sadarbībai un informācijas apmaiņai starp tām attiecībā uz īpašam nolūkam dibinātām sabiedrībām, un ar ko nosaka formātus un veidnes informācijai, kura īpašam nolūkam dibinātām sabiedrībām jāsniedz saskaņā ar Eiropas Parlamenta un Padomes Direktīvu 2009/138/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (1) un jo īpaši tās 211. panta 2. punkta a) un b) apakšpunktu,
   tā kā:

               (1)

               Pirms īpašam nolūkam dibinātas sabiedrības uzņemas riskus no apdrošināšanas vai pārapdrošināšanas sabiedrībām, to izveidošanai ir nepieciešams saņemt uzraudzības iestāžu apstiprinājumu. Nosacījumi un procedūras, kas jāievēro, lai piešķirtu un anulētu minēto apstiprinājumu (tostarp dokumentācijas prasības), tiek regulētas ar Direktīvu 2009/138/EK un būtu jāpapildina ar šo regulu.

               (2)

               Ja īpašam nolūkam dibināta sabiedrība uzņemas riskus no vairāk nekā vienas apdrošināšanas vai pārapdrošināšanas sabiedrības, īpašam nolūkam dibinātajai sabiedrībai būtu jāuztur aktīvi, kas ir vienādi ar tās kopējo maksimālo riska darījumu apjomu vai pārsniedz to, ņemot vērā visas atsevišķās līgumsaistības. Piešķirot uzraudzības iestāžu apstiprinājumu, uzraudzības iestādei būtu jānovērtē, vai minētais pienākums ir izpildīts, un jāizskata katra individuālā līgumiskā vienošanās un riska nodošana.

               (3)

               Ir svarīgi noteikt procedūras attiecībā uz uzraudzības iestāžu sadarbību un informācijas apmaiņu starp tām, ja īpašam nolūkam dibinātā sabiedrība ir izveidota dalībvalstī, kas nav dalībvalsts, kurā ir izveidota apdrošināšanas vai pārapdrošināšanas sabiedrība, no kā īpašam nolūkam dibinātā sabiedrība uzņemas risku. Sadarbība un informācijas apmaiņa starp minētajām uzraudzības iestādēm ir īpaši svarīga procesā, kad uzraudzības iestādes piešķir apstiprinājumu īpašam nolūkam dibinātai sabiedrībai. Turklāt, ja pastāv būtiskas izmaiņas, kas var potenciāli ietekmēt īpašam nolūkam dibinātās sabiedrības atbilstību Direktīvas 2009/138/EK 211. panta prasībām, un ja licenci anulē vai beidzas tās derīgums, sadarbība un informācijas apmaiņa starp minētajām uzraudzības iestādēm ir vajadzīga, lai nodrošinātu efektīvu un lietderīgu uzraudzību.

               (4)

               Uzraudzības pārskatu sniegšanas prasībām, kuras izklāstītas Komisijas Deleģētās regulas (ES) 2015/35 (2) 325. pantā, būtu jāļauj īpašam nolūkam dibināto sabiedrību uzraudzības iestādēm novērtēt pastāvīgu atbilstību attiecīgajām prasībām. Minētās prasības būtu jāpapildina ar veidnēm un formātiem, kas noteikti šajā regulā.

               (5)

               Lai skaidrāk izprastu atbilstošos tehniskos noteikumus, kuri jānosaka, ir nepieciešams definēt terminu “vairākvienošanos īpašam nolūkam dibināta sabiedrība”.

               (6)

               Šī regula balstās uz īstenošanas tehnisko standartu projektu, ko Komisijai iesniegusi Eiropas Apdrošināšanas un aroda pensiju iestāde (EAAPI).

               (7)

               EAAPI ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izanalizējusi potenciālās saistītās izmaksas un ieguvumus un pieprasījusi atzinumu no Apdrošināšanas un pārapdrošināšanas nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1094/2010 (3) 37. pantu.

               (8)

               Lai uzlabotu juridisko noteiktību par uzraudzības režīmu ieviešanas posmā, kas paredzēts Direktīvas 2009/138/EK 308.a pantā un kas sāksies 2015. gada 1. aprīlī, ir svarīgi nodrošināt, ka šī regula pēc iespējas ātrāk stājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Priekšmets
   Šī regula nosaka:

               a)

               procedūras, kas jāievēro, lai piešķirtu un anulētu uzraudzības iestāžu apstiprinājumu par īpašam nolūkam dibinātu sabiedrību izveidošanu;

               b)

               procedūras, kas jāievēro attiecībā uz sadarbību un informācijas apmaiņu starp uzraudzības iestādi tajā dalībvalstī, kurā īpašam nolūkam dibinātā sabiedrība ir izveidota, un uzraudzības iestādi tajā dalībvalstī, kurā ir izveidota risku pārnesošā apdrošināšanas vai pārapdrošināšanas sabiedrība;

               c)

               formātus un paraugus, kas īpašam nolūkam dibinātajai sabiedrībai jāizmanto informācijas gada pārskatā.

         2. pants
   Definīcija
   Šajā regulā “vairākvienošanos īpašam nolūkam dibināta sabiedrība” ir īpašam nolūkam dibināta sabiedrība, kas no vienas vai vairākām apdrošināšanas vai pārapdrošināšanas sabiedrībām uzņemas riskus saskaņā ar vairāk nekā vienu atsevišķu līgumisku vienošanos.
   3. pants
   Uzraudzības iestāžu apstiprinājums par īpašam nolūkam dibinātu sabiedrību izveidošanu
   Īpašam nolūkam dibināta sabiedrība no dalībvalsts uzraudzības iestādes pieprasa licenci, lai izveidotu savu galveno biroju minētās dalībvalsts teritorijā.
   4. pants
   Uzraudzības iestādes lēmums
   1.   Tās dalībvalsts uzraudzības iestāde, kurā ir izveidota vai tiks izveidota īpašam nolūkam dibināta sabiedrība, izlemj par licences pieteikumu sešu mēnešu laikā no tā saņemšanas.
   2.   Savā lēmumā piešķirt uzraudzības iestādes apstiprinājumu uzraudzības iestāde norāda pasākumus, attiecībā uz kuriem īpašam nolūkam dibinātai sabiedrībai ir piešķirta licence un, vajadzības gadījumā, visus noteikumus un nosacījumus, kas saistīti ar minētajām darbībām.
   3.   Visi lēmumi atteikt licenci ir precīzi jāpamato, un uzraudzības iestādei tie ir jāpaziņo pieteikuma iesniedzējam.
   5. pants
   Pierādīšanas un dokumentācijas prasības
   Kad īpašam nolūkam dibinātā sabiedrība iesniedz pieteikumu par uzraudzības iestāžu apstiprinājumu, tā savā pieteikumā sniedz dokumentāru apliecinājumu, kas pierāda, ka Deleģētās regulas (ES) 2015/35 318. līdz 324., 326. un 327. panta prasības ir izpildītas un ka īpašam nolūkam dibinātā sabiedrība spēj izpildīt Deleģētās regulas (ES) 2015/35 325. panta prasības. Iesniedzot pieteikumu licences saņemšanai, pieteikuma iesniedzējs kā minimums iesniedz dokumentāciju, kas noteikta I pielikumā. Dokumentācija ietver informāciju par īpašam nolūkam dibinātās sabiedrības struktūru, risku, ko tā uzņemsies, un finansējumu.
   6. pants
   Licences anulēšana
   1.   Uzraudzības iestāde, kas piešķir uzraudzības iestādes apstiprinājumu par īpašam nolūkam dibinātas sabiedrības izveidošanu, var atsaukt minētās īpašam nolūkam dibinātās sabiedrības licenci, ja:

               a)

               īpašam nolūkam dibinātā sabiedrība vairs neatbilst sākotnējiem nosacījumiem, saskaņā ar kuriem tika piešķirts apstiprinājums par īpašam nolūkam dibinātas sabiedrības izveidošanu;

               b)

               īpašam nolūkam dibinātā sabiedrība rupji pārkāpj pienākumus, kas paredzēti noteikumos, kuri uz to attiecas.

         2.   Šā panta 1. punkta b) apakšpunktā minētajā gadījumā uzraudzības iestāde uzskata, ka īpašam nolūkam dibinātā sabiedrība ir izdarījusi nopietnu pārkāpumu, ja tā neizpilda prasību par pilnīga finansējuma saglabāšanu un ja uzraudzības iestāde uzskata, ka īpašam nolūkam dibinātā sabiedrība nevar atjaunot atbilstību pieņemamā termiņā.
   3.   Jebkāds lēmums par licences anulēšanu ietver precīzu pamatojumu un tiek nekavējoties paziņots īpašam nolūkam dibinātai sabiedrībai.
   7. pants
   Vairākvienošanos īpašam nolūkam dibināta sabiedrība
   1.   Iesniedzot pieteikumu saņemt uzraudzības iestāžu apstiprinājumu par vairākvienošanos īpašam nolūkam dibinātas sabiedrības izveidošanu, pieteikuma iesniedzējs savai uzraudzības iestādei papildus pierāda, ka tā maksātspēju nevar nelabvēlīgi ietekmēt nevienas no risku pārvedošo apdrošināšanas vai pārapdrošināšanas sabiedrību likvidācijas process un ka vairākvienošanos īpašam nolūkam dibinātā sabiedrība vienmēr spēj izpildīt maksātspējas prasību.
   2.   Pierādot, ka vairākvienošanos īpašam nolūkam dibinātas sabiedrības maksātspēju nevar nelabvēlīgi ietekmēt nevienas risku pārvedošās apdrošināšanas vai pārapdrošināšanas sabiedrības likvidācijas procedūras, vairākvienošanos īpašam nolūkam dibinātā sabiedrība sniedz pietiekamus pamatojošus pierādījumus, lai ļautu uzraudzības iestādei izvērtēt vairākvienošanos īpašam nolūkam dibinātās sabiedrības vispārējo kopējo maksimālo riska darījumu apjomu un katras atsevišķās līgumiskās vienošanās, kas attiecas uz riska pārvešanu no apdrošināšanas vai pārapdrošināšanas sabiedrības, kopējo maksimālo riska darījumu apjomu.
   3.   Iesniedzot pieteikumu saņemt uzraudzības iestādes apstiprinājumu par vairākvienošanos īpašam nolūkam dibinātas sabiedrības izveidošanu, pieteikuma iesniedzējs sniedz pietiekamus pierādījumus par to, ka tas atbilst nosacījumiem, kas izklāstīti īstenošanas pasākumu 319. līdz 321. un 326. pantā, ņemot vērā katru atsevišķo līgumisko vienošanos, lai noteiktu, vai vairākvienošanos īpašam nolūkam dibinātā sabiedrība atbilst maksātspējas prasībām.
   4.   Ja pieteikuma iesniedzējs nevar sniegt pietiekamus pierādījumus saskaņā ar 1.–3. punkta noteikumiem, uzraudzības iestāde noraida pieteikumu par vairākvienošanos īpašam nolūkam dibinātas sabiedrības izveidi.
   8. pants
   Pastāvīga sadarbība starp uzraudzības iestādēm
   1.   Attiecīgās uzraudzības iestādes pastāvīgi sadarbojas, ja īpašam nolūkam dibināta sabiedrība, kura uzņemas risku no apdrošināšanas vai pārapdrošināšanas sabiedrības, ir izveidota dalībvalstī, kas nav tā dalībvalsts, kurā apdrošināšanas vai pārapdrošināšanas sabiedrībai ir licencēta.
   2.   Uzraudzības iestādes apmainās ar informāciju, kas attiecas uz uzraudzības uzdevumu veikšanu, tostarp ar informāciju par jebkādiem plānotajiem pasākumiem, kuri vērsti pret īpašam nolūkam dibinātu sabiedrību vai risku pārvedošajām apdrošināšanas un pārapdrošināšanas sabiedrībām, ja tas var ietekmēt minētās īpašam nolūkam dibinātās sabiedrības vai risku pārnesošo apdrošināšanas un pārapdrošināšanas sabiedrību uzraudzību. Šādos gadījumos uzraudzības iestādes nekavējoties sazinās.
   9. pants
   Iepriekšēja apspriešanās pirms licences piešķiršanas
   Pirms licences piešķiršanas uzraudzības iestāde, kurai tiek pieprasīts uzraudzības iestādes apstiprinājums par īpašam nolūkam dibinātas sabiedrības izveidošanu, apspriežas ar tās dalībvalsts uzraudzības iestādi, kurā ir izveidota risku pārvedošā apdrošināšanas vai pārapdrošināšanas sabiedrība.
   10. pants
   Izmaiņu paziņošana
   Īpašam nolūkam dibinātas sabiedrības uzraudzības iestāde jebkādu būtisku informāciju, kas no īpašam nolūkam dibinātās sabiedrības saņemta saskaņā ar Deleģētās regulas (ES) 2015/35 325. panta 5. punktu un kas attiecas uz jebkādām izmaiņām, kuras varētu ietekmēt īpašam nolūkam dibinātās sabiedrības atbilstību prasībām, kas noteiktas Deleģētās regulas (ES) 2015/35 318. līdz 324., 326. un 327. pantā, nekavējoties paziņo tās apdrošināšanas vai pārapdrošināšanas sabiedrības uzraudzības iestādei, kura pārved risku uz minēto īpašam nolūkam dibināto sabiedrību. Uzraudzības iestāde nekavējoties paziņo to, ka īpašam nolūkam dibinātā sabiedrība ir pārkāpusi maksātspējas prasības.
   11. pants
   Paziņojums par licences anulēšanu
   Ja tiek anulēta īpašam nolūkam dibinātas sabiedrības licence, minētās īpašam nolūkam dibinātās sabiedrības uzraudzības iestāde nekavējoties informē tās apdrošināšanas vai pārapdrošināšanas sabiedrības uzraudzības iestādi, kas pārved risku uz minēto īpašam nolūkam dibināto sabiedrību.
   12. pants
   Paziņojums par gada pārskatu
   Īpašam nolūkam dibinātas sabiedrības uzraudzības iestāde par īpašam nolūkam dibinātās sabiedrības gada pārskatu, kas iesniegts saskaņā ar Deleģētās regulas (ES) 2015/35 325. panta 3. un 4. punktu, nekavējoties informē tās apdrošināšanas vai pārapdrošināšanas sabiedrības uzraudzības iestādi, kas pārved risku uz minēto īpašam nolūkam dibināto sabiedrību. Vairākvienošanos īpašam nolūkam dibinātas sabiedrības gadījumā tās uzraudzības iestāde citas uzraudzības iestādes var informēt tikai par tām pārskata daļām, kas attiecas uz apdrošināšanas un pārapdrošināšanas sabiedrībām, kuras ir izveidotas minēto uzraudzības iestāžu dalībvalstī.
   13. pants
   Gada pārskata kvantitatīvais saturs
   Saskaņā ar Deleģētās regulas (ES) 2015/35 325. pantu īpašam nolūkam dibināta sabiedrība ik gadu savai uzraudzības iestādei iesniedz kvantitatīvo informāciju atbilstīgi II pielikumā noteiktajiem formātiem un veidnēm un saskaņā ar III pielikumā noteiktajām instrukcijām, un ietverot:

               a)

               iesniegtās informācijas saturu, kā precizēts II pielikuma veidnē ĪNDS.01.01. saskaņā ar III pielikuma atsaucē ĪNDS.01.01. sniegtajiem norādījumiem;

               b)

               pamatinformāciju par īpašam nolūkam dibināto sabiedrību, kā precizēts II pielikuma veidnē ĪNDS.01.02. saskaņā ar III pielikuma atsaucē ĪNDS.01.02. sniegtajiem norādījumiem;

               c)

               bilances datus par īpašam nolūkam dibināto sabiedrību, nošķirot aktīvu, saistību un pašu kapitāla posteņu būtiskās kategorijas, tostarp emitētos parāda vērtspapīrus vai citus finansēšanas mehānismus, kā precizēts II pielikuma veidnē ĪNDS.02.01. saskaņā ar III pielikuma atsaucē ĪNDS.02.01. sniegtajiem norādījumiem;

               d)

               ārpusbildances datus par īpašam nolūkam dibināto sabiedrību, kā precizēts II pielikuma veidnē ĪNDS.02.02. saskaņā ar III pielikuma atsaucē ĪNDS.02.02. sniegtajiem norādījumiem;

               e)

               riskus, kas uzņemti, ņemot vērā katru atsevišķo līgumisko vienošanos, kura saistīta ar riska pārvešanu no apdrošināšanas vai pārapdrošināšanas sabiedrības, kā precizēts II pielikuma veidnē ĪNDS.03.01. saskaņā ar III pielikuma atsaucē ĪNDS.03.01. sniegtajiem norādījumiem;

               f)

               sarakstu ar emitētajiem parāda vērtspapīriem vai citu finansēšanas mehānismu, kas attiecas uz katru atsevišķo līgumisko vienošanos, kura saistīta ar riska pārnešanu no apdrošināšanas vai pārapdrošināšanas sabiedrības, kā precizēts II pielikuma veidnē ĪNDS.03.02. saskaņā ar III pielikuma atsaucē ĪNDS.03.02. sniegtajiem norādījumiem.

         14. pants
   Gada pārskata kvalitatīvais saturs
   Saskaņā ar Deleģētās regulas (ES) 2015/35 325. pantu īpašam nolūkam dibināta sabiedrība ik gadu savai uzraudzības iestādei iesniedz kvalitatīvu informāciju, kas ietver:

               a)

               atbilstīgu aprakstu par pamatu, metodēm un pieņēmumiem, kas izmantoti, lai novērtētu aktīvus;

               b)

               atbilstīgu aprakstu par pamatu, metodēm un pieņēmumiem, kas izmantoti, lai novērtētu kopējo maksimālo riska darījumu apjomu;

               c)

               detalizētu informāciju par interešu konfliktiem, kas pastāv starp īpašam nolūkam dibināto sabiedrību, apdrošināšanas vai pārapdrošināšanas sabiedrībām un aizdevumu vai finansējuma sniedzējiem;

               d)

               detalizētu informāciju par būtiskiem darījumiem, ko īpašam nolūkam dibinātā sabiedrība noslēgusi pēdējā pārskata perioda laikā;

               e)

               informāciju, kas apliecina, ka īpašam nolūkam dibinātajai sabiedrībai joprojām ir pilnīgs finansējums, tostarp:

                           i)

                           aprakstu par riskiem, tostarp likviditātes riskiem un kvantificējamiem riskiem, ko uzņemas īpašam nolūkam dibināta sabiedrība;

                           ii)

                           informāciju par emitētajiem parāda instrumentiem vai citiem finansēšanas mehānismiem;

               f)

               ja īpašam nolūkam dibinātā sabiedrība nav pastāvīgi izpildījusi prasību par pilnīgu finansējumu pārskata periodā, īpašam nolūkam dibinātā sabiedrība jebkādu būtisku informāciju par šo neatbilstību un tās labošanu pārskata periodā paziņo saskaņā ar Deleģētās regulas (ES) 2015/35 326. pantu;

               g)

               kvalitatīvu informāciju par jebkādām izmaiņām, kas varētu ietekmēt īpašam nolūkam dibinātās sabiedrības atbilstību prasībām, kas noteiktas Deleģētās regulas (ES) 2015/35 318. līdz 324., 326. un 327. pantā.

         15. pants
   Apraksts par riskiem, ko uzņēmusies īpašam nolūkam dibināta sabiedrība
   Aprakstot uzņemtos riskus, kā noteikts 14. pantā, īpašam nolūkam dibināta sabiedrība gada pārskatā sniedz informāciju par to:

               a)

               vai uzņemtie riski galvenokārt ir dzīvības apdrošināšanas vai nedzīvības apdrošināšanas veida riski;

               b)

               kādi izraisītājnotikumi attiecas uz šiem riskiem;

               c)

               vai izraisītājnotikums ir noticis pārskata periodā, izraisot prasījumu pret īpašam nolūkam dibinātās sabiedrības aktīviem;

               d)

               vai summa, kas izriet no prasījuma, tika izmaksāta pārskata periodā, un, ja tā ir bijis, cik daudz ir izmaksāts līdz šim, un vai izraisītājnotikums ir negatīvi ietekmējis īpašam nolūkam dibinātās sabiedrības likviditāti;

               e)

               vai īpašam nolūkam dibinātās sabiedrības riska profils ir būtiski mainījies kopš iepriekšējā pārskata perioda vai attiecībā uz sākotnējiem nosacījumiem, kā paziņots tās uzraudzības iestādei licences piešķiršanas laikā.

         16. pants
   Informācija par emitētajiem parāda instrumentiem vai citiem finansēšanas mehānismiem
   Sniedzot informāciju par emitētajiem parāda instrumentiem vai citiem finansēšanas mehānismiem, kā paredzēts 14. pantā, īpašam nolūkam dibināta sabiedrība ziņo par:

               a)

               ienākumiem no parāda vērtspapīru emisijas vai citiem finansēšanas mehānismiem un to, vai tie ir pilnībā apmaksāti attiecībā uz katru atsevišķo līgumisko vienošanos, kas attiecas uz riska pārnešanu no apdrošināšanas vai pārapdrošināšanas sabiedrības;

               b)

               finansēšanas mehānisma līmeņu veidiem, precizējot laidienus vai līmeņus, tostarp informāciju par ārējiem reitingiem vai iekšējiem reitingiem, ko izmanto emitētajiem parāda instrumentiem un, ja ir attiecināms, kuras kredītreitingu aģentūras tika izmantotas;

               c)

               iemesliem, kāpēc finansiālās vienošanās ir uzskatāmas par pietiekami stabilām, lai nodrošinātu nepārtrauktu aizsardzību tās apdrošināšanas vai pārapdrošināšanas sabiedrības potenciālajiem prasījumiem, kas pārved risku uz īpašam nolūkam dibināto sabiedrību, lai saglabātu tās spēju izmaksāt summas, kuras ir jāmaksā, kad pienāk to termiņš, un lai nodrošinātu parāda vērtspapīru vai finansēšanas mehānismu izmaksas struktūru;

               d)

               jebkādiem parāda instrumentiem, kas ir atcelti, atpirkti vai izpirkti, daļēji vai pilnībā, jo minētie instrumenti tikuši emitēti atsevišķi pašreizējam pārskata periodam.

         17. pants
   Pārskata sniegšanas līdzekļi
   Īpašam nolūkam dibināta sabiedrība uzraudzības iestādei elektroniski iesniedz 13. pantā minēto pārskata kvantitatīvo saturu un 15. pantā minēto pārskata kvalitatīvo saturu – elektroniski lasāmā formātā.
   18. pants
   Valūta un vienības
   1.   Īpašam nolūkam dibināta sabiedrība visus 13. pantā minētos pārskata monetāros datus iesniedz īpašam nolūkam dibinātās sabiedrības ziņošanas valūtā. Šajā nolūkā citas valūtas pārskata valūtā konvertē, izmantojot piemērojamo valūtas maiņas kursu pārskata perioda beigās.
   2.   Īpašam nolūkam dibināta sabiedrība iesniedz skaitliskās vērtības kā faktu saskaņā ar šādu formātu:

               a)

               datu punktus ar datu tipu “monetārs” iesniedz, izmantojot minimuma precizitāti, kas izteikta vienos;

               b)

               datu punktus ar datu tipu “vesels skaitlis” iesniedz bez cipariem aiz komata un ar precizitāti, kas izteikta vienos.

         19. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 335, 17.12.2009., 1. lpp.

      (2)  Komisijas 2014. gada 10. oktobra Deleģētā regulā (ES) 2015/35, ar ko papildina Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 12, 17.1.2015., 1. lpp.).

      (3)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

      I PIELIKUMS
      Apliecinošie dokumenti, kas minēti šīs regula 5. pantā, ietver:

                  1)

                  skaidru un pilnīgu izklāstu un analīzi struktūrshēmas veidā, kur identificētas visas attiecīgās darījumā iesaistītās personas, tostarp iesaistītās apdrošināšanas vai pārapdrošināšanas sabiedrības, kuras pārrauga uzraudzības iestādes, kas nav par īpašam nolūkam dibinātās sabiedrības licences piešķiršanu atbildīgā uzraudzības iestāde;

                  2)

                  informāciju par īpašam nolūkam dibinātās sabiedrības iniciatora vai sponsora identitāti un kvalifikāciju, ja minētā persona atšķiras no apdrošināšanas vai pārapdrošināšanas sabiedrības, kas pārved risku uz īpašam nolūkam dibināto sabiedrību;

                  3)

                  informāciju par apdrošināšanas vai pārapdrošināšanas sabiedrību, kas pārved risku uz īpašam nolūkam dibināto sabiedrību;

                  4)

                  attiecīgā gadījumā informāciju par to personu identifikāciju un kvalifikāciju, kas ir vai tiks ieceltas, lai rīkotos kā pilnvarotās personas attiecībā uz īpašam nolūkam dibinātās sabiedrības aktīviem;

                  5)

                  informāciju par to personu identitāti un kvalifikāciju, kas ir vai būs īpašam nolūkam dibinātās sabiedrības darbinieki, tostarp ziņas par personām, kuras faktiski vada īpašam nolūkam dibināto sabiedrību;

                  6)

                  informāciju par to personu identitāti un kvalifikāciju, kam tieši vai netieši ir būtiska līdzdalība īpašam nolūkam dibinātajā sabiedrībā vai no kā tiks sagaidīts, ka tām ir minētā līdzdalība, kā arī informāciju par minētās līdzdalības summām;

                  7)

                  informāciju par to personu identitāti un kvalifikāciju, kas sniedz vai sniegs pārvaldības un profesionālos pakalpojumus, piemēram, grāmatvedības pakalpojumus īpašam nolūkam dibinātajai sabiedrībai;

                  8)

                  īpašam nolūkam dibinātās sabiedrības memorandu un statūtus vai to projektus;

                  9)

                  ziņas par apdrošināšanas vai pārapdrošināšanas sabiedrību sākotnējo apdrošināšanas politiku, skaidri norādot, kurus riskus apdrošināšanas vai pārapdrošināšanas sabiedrība sākotnēji bija uzņēmusies un kurus pārnesīs uz īpašam nolūkam dibināto sabiedrību, tostarp novērtējumu un aprakstu par to, kā cedēto risku pārvešana un jebkādu atlikušo risku paturēšana atbildīs Deleģētās regulas (ES) 2015/35 320. panta prasībām;

                  10)

                  ziņas par līgumiskās vienošanās projektu, kas attiecas uz riska pārvedi starp īpašam nolūkam dibināto sabiedrību un apdrošināšanas vai pārapdrošināšanas sabiedrību, tostarp aprakstu par to, kā līgums atbildīs Deleģētās regulas (ES) 2015/35 210., 211., 319. un 320. panta prasībām. Minētajā aprakstā norāda:

                              a)

                              visus attiecīgos līgumā iekļautos izraisītājnotikumus vai mehānismus;

                              b)

                              līguma maksimālo kopējo riska darījumu apmēru;

                  11)

                  novērtējumu, kurā izklāstīts tas, kā īpašam nolūkam dibinātās sabiedrības juridiskās un vadības struktūras ir uzskatāmas par atbilstīgām Deleģētās regulas (ES) 2015/35 210., 319., 320., 324., 326. un 327. panta prasībām. Pārskatā būtu arī jāsniedz atzinums par to, vai īpašam nolūkam dibinātās sabiedrības izvēlētā juridiskā struktūra sniedz juridiski saistošu īpašam nolūkam dibinātās sabiedrības aktīvu aizsardzību, tādējādi nodrošinot, ka īpašam nolūkam dibinātās sabiedrības maksātspēja nav nelabvēlīgi ietekmēta saskaņā ar Deleģētās regulas (ES) 2015/35 318. panta b) punktu un 321. pantu. Novērtējumam būtu jāietver:

                              a)

                              paskaidrojums par to, kā īpašam nolūkam dibinātā sabiedrība ir vai tiks pilnībā finansēta, iekļaujot attiecīgos testus, piemēram, spriedzes un scenārija testus, lai noteiktu, vai prasība par pilnīgu finansējumu ir ievērota un kā šis statuss tiks saglabāts;

                              b)

                              informācija par īpašam nolūkam dibinātās sabiedrības pašu kapitālu, tostarp informācija par tā apmēru, izaugsmi un potenciālo ieguldītāju koncentrāciju, un informācija par īpašam nolūkam dibinātās sabiedrības pārvaldības daļu minētajā pašu kapitālā;

                              c)

                              ziņas par tādu līgumisko vienošanos pusēm, kas saistītas ar riska pārvešanu no apdrošināšanas vai pārapdrošināšanas sabiedrības uz īpašam nolūkam dibināto sabiedrību, tostarp ziņas par visām īpašam nolūkam dibinātās sabiedrības un apdrošināšanas vai pārapdrošināšanas sabiedrības lomām, kā arī citu dalībnieku lomām un identitāti, tostarp, bet ne tikai, par parādzīmes turētājiem, kontu pārvaldniekiem un kontu apkalpojošajiem pārvaldniekiem, depozitārijiem un fondiem, aktīvu pārvaldītājiem, garantētājiem un darījuma sponsoriem. Tiek novērtētas arī uzskaites konsolidācijas prasības, ko piemēro īpašam nolūkam dibinātajai sabiedrībai grupā;

                              d)

                              informācija par īpašam nolūkam dibinātās sabiedrības kvantificējamiem riskiem, tostarp ziņas par īpašam nolūkam dibinātās sabiedrības likviditātes risku un likviditātes stratēģiju;

                              e)

                              informācija par īpašam nolūkam dibinātās sabiedrības ierosinātās ieguldījumu stratēģijas riska ietekmi;

                              f)

                              informācija par īpašam nolūkam dibinātās sabiedrības atbilstību maksātspējas prasībām saskaņā ar Deleģētās regulas (ES) 2015/35 327. pantu;

                              g)

                              ziņas par riska pārvešanu, tostarp novērtējums par būtiskiem atlikušajiem riskiem, tostarp bāzes risku;

                              h)

                              ja piemērojams, ziņas par riska ierobežošanas instrumentu izmantošanu un sīka informācija par tiem, piemēram, par procentu likmju mijmaiņas līgumiem un valūtas līgumiem;

                              i)

                              ziņas par jebkādām ārpusbilances saistībām atbalstīt īpašam nolūkam dibināto sabiedrību, tostarp par garantijām vai jebkuru citu kredītriska mazināšanas veidu, ko pārdod vai citādi sniedz īpašam nolūkam dibinātajai sabiedrībai;

                              j)

                              finanšu prognozes par īpašam nolūkam dibinātās sabiedrības paredzamo ekspluatācijas laiku;

                              k)

                              aktuārais novērtējums par uzņemto apdrošināšanas risku;

                              l)

                              projekta plāns, kurā norādītas īpašam nolūkam dibinātās sabiedrības uzraudzības pārskatu procedūras, kas izstrādātas atbilstīgi Deleģētās regulas (ES) 2015/35 325. līdz 327. panta prasībām, iekļaujot konkrētus jautājumus, par ko pārskats jāsniedz saskaņā ar Deleģētās regulas (ES) 2015/35 325. panta 2. punktu un 326. panta 1. un 2. punktu, un kurā izklāstīts tas, kā būtiskas izmaiņas tiks paziņotas uzraudzības iestādei;

                  12)

                  darījuma dokumentāciju vai tās projektus attiecībā uz parāda vērtspapīru emisiju vai finanšu mehānismiem un riska pārvešanu uz šādu parāda vērtspapīru vai finanšu mehānismu sniedzējiem, lai izskaidrotu, kā tiks saglabāta atbilstība Deleģētās regulas (ES) 2015/35 210., 211., 320. un 321. pantam. Minētajā dokumentācijā būtu jāietver:

                              a)

                              prospekts vai emisijas prospekts, vai privātu kapitālieguldījumu memorands, vai to projekti;

                              b)

                              reitinga novērtējums vai kredītreitingu aģentūras pārskats, pirms īpašam nolūkam dibinātā sabiedrība veic finansēšanas instrumentu emisiju;

                              c)

                              ziņas par finanšu garantijas devēju iespējamu izmantošanu kādā no emitējamo parādzīmju “laidieniem”;

                              d)

                              trasta līgums, ja tāda vienošanās pastāv, vai tā projekti;

                              e)

                              attiecībā uz parāda vai finansēšanas mehānismiem – ziņas par īpašam nolūkam dibinātās sabiedrības likviditātes stratēģiju attiecībā uz emitētajiem finanšu instrumentiem, iekļaujot struktūru un iedalīšanu līmeņos, pozīciju veidus un parādzīmes turētāja atkāpšanās noteikumus;

                              f)

                              informācija par īpašam nolūkam dibinātās sabiedrības ieguldījumu stratēģijas riska ietekmi;

                              g)

                              līgumi vai to projekti un ziņas par jebkādiem riska ierobežošanas instrumentiem, piemēram, procentu likmju mijmaiņas līgumiem un valūtas līgumiem;

                              h)

                              darījuma dokumentācija vai tās projekts, līgumisko vienošanos reglamentējošās daļas, kas saistītas ar riska pārvešanu no apdrošināšanas vai pārapdrošināšanas sabiedrības uz īpašam nolūkam dibināto sabiedrību, ko var interpretēt kā saistītu darījumu saskaņā ar Deleģētās regulas (ES) 2015/35 210. panta 3. punktu un 320. panta 2. punktu. Vajadzības gadījumā tas var ietvert līgumus ar citiem darījuma dalībniekiem, kā arī ārpakalpojumu un pakalpojumu līgumus;

                  13)

                  ja īpašam nolūkam dibinātā sabiedrība, kam licence tika piešķirta pirms 2015. gada 31. decembra, sāk jaunas darbības pēc 2015. gada 31. decembra, īpašam nolūkam dibinātā sabiedrība sniedz pārskatu par jebkādu būtisku informāciju attiecībā uz to, kā īpašam nolūkam dibinātās sabiedrības pašreizējā darbība var ietekmēt tās kopējo riska darījumu profilu saistībā ar jebkuru jaunu darbību.

      II PIELIKUMS

         Īpašam nolūkam dibinātu sabiedrību pārskatu sniegšanas veidnes

         ĪNDS.01.01. – Iesniegtās informācijas saturs

                     Veidnes kods

                     Veidnes nosaukums

                  C0010

                  ĪNDS.01.02.

                  Pamatinformācija

                  R0010

                  ĪNDS.02.01.

                  Bilance

                  R0020

                  ĪNDS.02.02.

                  Ārpusbilance

                  R0030

                  ĪNDS.03.01.

                  Uzņemtie riski

                  R0040

                  ĪNDS.03.02.

                  Parāda vērtspapīri vai cits finansēšanas mehānisms

                  R0050

         ĪNDS. 01.02. – Pamatinformācija

                  C0010

                  Pārskatu sniedzošās īpašam nolūkam dibinātās sabiedrības nosaukums

                  R0010

                  Identifikācijas kods

                  R0020

                  Koda veids

                  R0030

                  Īpašam nolūkam dibinātās sabiedrības piederības valsts

                  R0040

                  Pārskata sniegšanas datums

                  R0050

                  Atsauces datums

                  R0060

                  Pārskatā izmantotā valūta

                  R0070

                  Atsevišķu vienošanos rezultātā uzņemtie riski

                  R0080

                  Atbilstība prasībai par pilnīgu finansējumu visā pārskata periodā

                  R0090

         ĪNDS.02.01. – Bilance

                     Vērtība

                     Aktīvi

                  C0010

                  Noguldījumi un prasījumi no kredītiem

                  R0010

                  Vērtspapīroti kredīti

                  R0020

                  Parāda vērtspapīri

                  R0030

                  Citi vērtspapīrotie aktīvi

                  R0040

                  Pašu kapitāls un kolektīvo ieguldījumu vienības

                  R0050

                  Finanšu atvasinātie instrumenti

                  R0060

                  Nefinašu aktīvi (t. sk. pamatlīdzekļi)

                  R0070

                  Citas būtiskas aktīvu kategorijas kopā

                  R0080

                  Pārējie aktīvi

                  R0090

                     Aktīvi kopā

                  R0100

                     Saistības

                  Saņemtie kredīti un noguldījumi

                  R0110

                  Emitētie parāda vērtspapīri

                  R0120

                  Finanšu atvasinātie instrumenti

                  R0130

                  Citas būtiskas saistību kategorijas kopā

                  R0140

                  Pārējās saistības

                  R0150

                     Saistības kopā

                  R0160

                     Pašu kapitāls

                     Pašu kapitāls kopā

                  R0170

                  Posteņu apraksts

                     Vērtība

                  C0020

                  C0010

                  Citas būtiskas aktīvu kategorijas 1

                  R0180

                  …

                  Posteņu apraksts

                     Vērtība

                  C0020

                  C0010

                  Citas būtiskas saistību kategorijas 1

                  R0190

                  …

                  Posteņu apraksts

                     Vērtība

                  C0020

                  C0010

                  Pašu kapitāla postenis 1

                  R0200

                  …

         ĪNDS.02.02. – Ārpusbilance

                     Uzskaites vērtība

                     Ārpusbilances posteņi

                  C0010

                  Garantijas, ko īpašam nolūkam dibinātā sabiedrība saņēmusi tieši

                  R0010

                  Turētais nodrošinājums

                  R0020

                  Citi ārpusbilances posteņi kopā

                  R0030

                     Ārpusbilances saistības

                  Ieķīlātais nodrošinājums

                  R0040

                  Citas ārpusbilances saistības kopā

                  R0050

                  Posteņu apraksts

                     Uzskaites vērtība

                  C0020

                  C0010

                  Ārpusbilances postenis 1

                  R0060

                  …

                  Posteņu apraksts

                     Uzskaites vērtība

                  C0020

                  C0010

                  Ārpusbilances saistības 1

                  R0070

                  …

         ĪNDS.03.01 – Uzņemtie riski

                     Vienošanās

                     Emisijas datums

                     Pirms Direktīvas 2009/138/EK īstenošanas sāktās emisijas/izmantojums

                     Cedenta nosaukums

                     Cedenta kods

                     Koda veids

                     Kopējais maksimālais riska darījumu apmērs uz katru vienošanos

                     Nodalāmam riskam turēti aktīvi

                     Atbilstība prasībai par pilnīgu finansējumu uz katru vienošanos visā pārskata periodā

                     Ilgums

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Kopā

                  R0010

                  Risks 1

                  R0020

                  …

                  …

         ĪNDS.03.02. – Parāda vērtspapīri vai cits finansēšanas mehānisms

                     Vienošanās

                     Apraksts par emitētajiem parāda vērtspapīriem vai citu finansēšanas mehānismu uz katru vienošanos

                     Emitēto parāda vērtspapīru vai cita finansēšanas mehānisma apmērs uz katru vienošanos

                  C0010

                  C0020

                  C0030

                     Kopā

                  R0010

                  Parāda vērtspapīri vai cits finansēšanas mehānisms 1

                  R0020

                  …

      III PIELIKUMS
      Šajā pielikumā sniegtas papildu instrukcijas attiecībā uz veidnēm, kas iekļautas šīs regulas II pielikumā. Tabulu pirmajā slejā identificēti posteņi, par kuriem jāsniedz pārskats, šūnas identificējot atbilstīgi II pielikuma veidnē izklāstītajam.
      Ja īpašam nolūkam dibinātajai sabiedrībai kvantitatīvais pārskats ir jāpapildina ar īpašu pamatojumu, paskaidrojumu neiesniedz pārskata sniegšanas veidnē, bet gan iekļauj iesniegtās informācijas aprakstošajā daļā, ko īpašam nolūkam dibinātā sabiedrība iesniedz uzraudzības iestādei.

         ĪNDS.01.01. – Iesniegtās informācijas saturs

                  Šūna

                  Postenis

                  Instrukcijas

                  R0010/C0010

                  Pamatinformācija

                  Pārskats sniegts.

                  R0020/C0010

                  Bilance

                  Izmanto vienu no šā nepapildināmā saraksta iespējām:

                              1

                              –

                              pārskats sniegts;

                              9

                              –

                              pārskats nav sniegts (šajā gadījumā ir nepieciešams pamatojums).

                  R0030/C0010

                  Ārpusbilance

                  Izmanto vienu no šā nepapildināmā saraksta iespējām:

                              1

                              –

                              pārskats sniegts;

                              2

                              –

                              pārskats nav sniegts un/vai nav ārpusbilances posteņu;

                              9

                              –

                              pārskats nav sniegts cita iemesla dēļ (šajā gadījumā ir nepieciešams pamatojums).

                  R0040/C0010

                  Uzņemtie riski

                  Izmanto vienu no šā nepapildināmā saraksta iespējām:

                              1

                              –

                              pārskats sniegts;

                              9

                              –

                              pārskats nav sniegts (šajā gadījumā ir nepieciešams pamatojums).

                  R0050/C0010

                  Parāda vērtspapīri vai cits finansēšanas mehānisms

                  Izmanto vienu no šā nepapildināmā saraksta iespējām:

                              1

                              –

                              pārskats sniegts;

                              9

                              –

                              pārskats nav sniegts (šajā gadījumā ir nepieciešams pamatojums).

         ĪNDS. 01.02 – Pamatinformācija

                  Šūna

                  Postenis

                  Instrukcijas

                  R0010/C0010

                  Pārskatu sniedzošās īpašam nolūkam dibinātās sabiedrības nosaukums

                  Tās īpašam nolūkam dibinātās sabiedrības nosaukums, kas pārskatu iesniedz uzraudzības iestādei

                  R0020/C0010

                  Identifikācijas kods

                  Īpašam nolūkam dibinātās sabiedrības identifikācija, izmantojot šādu prioritāru kārtību:

                              —

                              juridiskās personas identifikators (LEI),

                              —

                              vietējā tirgū izmantots identifikācijas kods, ko piešķīrusi valsts uzraudzības iestāde.

                  R0030/C0010

                  Koda veids

                  Postenī “Identifikācijas kods” izmantotā koda identifikācija. Izmanto vienu no šā nepapildināmā saraksta iespējām:

                              1

                              –

                              juridiskās personas identifikators;

                              2

                              –

                              vietējais kods.

                  R0040/C0010

                  Īpašam nolūkam dibinātās sabiedrības piederības valsts

                  Tās valsts ISO 3166-1 alpha-2 kods, kurā īpašam nolūkam dibinātajai sabiedrībai piešķirta licence.

                  R0050/C0010

                  Pārskata sniegšanas datums

                  Tā datuma ISO 8601 kods (gggg-mm-dd), kurā uzraudzības iestādei tiek sniegts pārskats.

                  R0060/C0010

                  Atsauces datums

                  Tā datuma ISO 8601 kods (gggg-mm-dd), ar ko identificē pārskata perioda pēdējo dienu.

                  R0070/C0010

                  Pārskatā izmantotā valūta

                  Katrā pārskatā izmantoto monetāro summu valūtas ISO 4217 burtkods.

                  R0080/C0010

                  Atsevišķu vienošanos rezultātā uzņemtie riski

                  Identificējiet, kāds ir to atsevišķo riska vienošanos skaits, ko ĪNDS var būt ļauts uzņemties saskaņā ar noteikumiem, ko izvirzījusi tās uzraudzības iestāde.

                  R0090/C0010

                  Atbilstība prasībai par pilnīgu finansējumu visā periodā

                  Norādīt, vai prasība par pilnīgu finansējumu ir ievērota starp diviem pārskata periodiem. Izmanto šādu nepapildināmu sarakstu:

                              1

                              –

                              atbilstība pilnīga finansējuma prasībai;

                              2

                              –

                              neatbilstība pilnīga finansējuma prasībai.

         ĪNDS.02.01. – Bilance

                  Šūna

                  Postenis

                  Instrukcijas

                  R0010/C0010

                  Noguldījumi un prasījumi no kredītiem

                  Noguldījumu un prasījumu no kredītiem vērtība saskaņā ar Direktīvas 2009/138/EK 75. pantu. Šajā postenī iekļauj:

                              —

                              visus noguldījumus,

                              —

                              ĪNDS piešķirtos kredītus,

                              —

                              skaidru naudu.

                  R0020/C0010

                  Vērtspapīroti kredīti

                  Vērtspapīrotu kredītu, ko saņēmusi īpašam nolūkam dibinātā sabiedrība, vērtība saskaņā ar Direktīvas 2009/138/EK 75. pantu.

                  R0030/C0010

                  Parāda vērtspapīri

                  Turēto parāda vērtspapīru vērtība saskaņā ar Direktīvas 2009/138/EK 75. pantu. Tas ietver pakārtotus parādus parāda vērtspapīru veidā.

                  R0040/C0010

                  Citi vērtspapīrotie aktīvi

                  Citu vērtspapīroto aktīvu, kas nav iekļauti posteņos “Vērtspapīroti kredīti” (C0010/R0020) vai “Parāda vērtspapīri” (C0010/R0030), vērtība saskaņā ar Direktīvas 2009/138/EK 75. pantu.

                  R0050/C0010

                  Pašu kapitāls un kolektīvo ieguldījumu vienības

                  Pašu kapitāla un turēto kolektīvo ieguldījumu vienību vērtība saskaņā ar Direktīvas 2009/138/EK 75. pantu.

                  R0060/C0010

                  Finanšu atvasinātie instrumenti

                  To finanšu atvasināto instrumentu vērtība, kuriem ir pozitīva vērtība, saskaņā ar Direktīvas 2009/138/EK 75. pantu.

                  R0070/C0010

                  Nefinašu aktīvi (t. sk. pamatlīdzekļi)

                  Materiālu un nemateriālu aktīvu, kas nav finanšu aktīvi, vērtība saskaņā ar Direktīvas 2009/138/EK 75. pantu.

                  R0080/C0010

                  Citas būtiskas aktīvu kategorijas kopā

                  Citu būtisku aktīvu kategoriju kopsumma

                  R0090/C0010

                  Pārējie aktīvi

                  Visu to citu aktīvu vērtība, uz kuriem neattiecas iepriekšējie posteņi, saskaņā ar Direktīvas 2009/138/EK 75. pantu.

                  R0100/C0010

                  Aktīvi kopā

                  Īpašam nolūkam dibinātās sabiedrības aktīvu kopējā vērtība.

                  R0110/C0010

                  Saņemtie kredīti un noguldījumi

                  Vērtība, ko īpašam nolūkam dibinātā sabiedrība ir parādā kreditoriem un kas nav vērtība, kura radusies no tirgojamu vērtspapīru emisijas.

                  R0120/C0010

                  Emitētie parāda vērtspapīri

                  To vērtspapīru vērtība, ko emitējusi īpašam nolūkam dibinātā sabiedrība un kas nav pašu kapitāls, saskaņā ar Direktīvas 2009/138/EK 75. pantu.

                  R0130/C0010

                  Finanšu atvasinātie instrumenti

                  To finanšu atvasināto instrumentu vērtība, kuriem ir negatīva vērtība, saskaņā ar Direktīvas 2009/138/EK 75. pantu.

                  R0140/C0010

                  Citas būtiskas saistību kategorijas kopā

                  Citu būtisku saistību kategoriju kopsumma

                  R0150/C0010

                  Pārējās saistības

                  Visu to citu saistību vērtība, uz kurām neattiecas iepriekšējie posteņi, saskaņā ar Direktīvas 2009/138/EK 75. pantu.

                  R0160/C0010

                  Saistības kopā

                  Īpašam nolūkam dibinātās sabiedrības saistības kopā.

                  R0170/C0010

                  Pašu kapitāls kopā

                  Īpašam nolūkam dibinātās sabiedrības pašu kapitāls kopā.

                  R0180/C0020

                  Citas būtiskas aktīvu kategorijas 1

                  Būtiskās aktīvu kategorijas apraksts. Identificējiet tik daudzas citas būtiskas kategorijas, cik nepieciešams, lai sniegtu skaidru priekšstatu par īpašam nolūkam dibinātās sabiedrības būtisko aktīvu raksturu.

                  R0180/C0010

                  Citas būtiskas aktīvu kategorijas 1 – vērtība

                  Katras būtiskās aktīvu kategorijas vērtība.

                  R0190/C0020

                  Citas būtiskas saistību kategorijas 1

                  Būtiskās saistību kategorijas apraksts. Identificējiet tik daudzas citas būtiskas kategorijas, cik nepieciešams, lai sniegtu skaidru priekšstatu par īpašam nolūkam dibinātās sabiedrības būtisko saistību raksturu.

                  R0190/C0010

                  Citas būtiskas saistību kategorijas 1 – vērtība

                  Katras būtiskās saistību kategorijas vērtība.

                  R0200/C0020

                  Pašu kapitāls (būtiski posteņi)

                  Būtisku pašu kapitāla posteņu apraksts. Par tiem izlemj katra īpašam nolūkam dibinātā sabiedrība, ņemot vērā to būtisko posteņu raksturu, kurus tur pārskatu sniedzošā īpašam nolūkam dibinātā sabiedrība un kuriem jābūt konsekventiem visos pārskata periodos.

                  R0200/C0010

                  Pašu kapitāla postenis 1

                  Katra pašu kapitāla posteņa, par ko sniegts pārskats, vērtība saskaņā ar Direktīvas 2009/138/EK 75. pantu.

         ĪNDS.02.02. – Ārpusbilance

                  Šūna

                  Postenis

                  Instrukcijas

                  R0010/C0010

                  Garantijas, ko īpašam nolūkam dibinātā sabiedrība saņēmusi tieši

                  To garantiju uzskaites vērtība, ko īpašam nolūkam dibinātā sabiedrība saņēmusi tieši.

                  R0020/C0010

                  Turētais nodrošinājums

                  Turēto nodrošinājumu uzskaites vērtība.

                  R0030/C0010

                  Citi ārpusbilances posteņi kopā

                  Katra cita ārpusbilances posteņa uzskaites vērtība.

                  R0040/C0010

                  Ieķīlātais nodrošinājums

                  Ieķīlāto nodrošinājumu uzskaites vērtība.

                  R0050/C0010

                  Citas ārpusbilances saistības kopā

                  Katras citas ārpusbilances saistības uzskaites vērtība.

                  R0060/C0020

                  Ārpusbilances postenis 1

                  Katra cita ārpusbilances posteņa apraksts. Īpašam nolūkam dibinātā sabiedrība sniedz pārskatu par tik daudziem dažādiem posteņiem, cik nepieciešams.

                  R0060/C0010

                  Ārpusbilandes postenis 1 – uzskaites vērtība

                  Katra cita ārpusbilances posteņa uzskaites vērtība.

                  R0070/C0020

                  Ārpusbilances saistības 1

                  Katras citas ārpusbilances saistības apraksts. Īpašam nolūkam dibinātā sabiedrība sniedz pārskatu par tik daudziem dažādiem posteņiem, cik nepieciešams.

                  R0070/C0010

                  Ārpusbilandes saistības 1 – uzskaites vērtība

                  Katras citas ārpusbilances saistības uzskaites vērtība.

         ĪNDS.03.01. – Uzņemtie riski

                  Šūna

                  Postenis

                  Instrukcijas

                  R0010/C0070

                  Kopā – kopējais maksimālais riska darījumu apmērs uz katru vienošanos

                  Īpašam nolūkam dibinātās sabiedrības kopējais maksimālais riska darījumu apmērs kopā
                  C0070/R0010 = summa (C0070/R0020)

                  R0010/C0080

                  Kopā – nodalāmam riskam turēti aktīvi

                  Kopējo turēto aktīvu vērtība
                  ĪNDS.03.01. C0080/R0010 = summa (C0080/R0020) = ĪNDS.02.01.C0010/R0100

                  R0020/C0010

                  Vienošanās

                  Ja ir iesaistītas vairāku vienošanos īpašam nolūkam dibinātās sabiedrības, informāciju sniedz par katru atsevišķo vienošanos (katru nodalāmo uzņemto risku). Šajā postenī identificē riska vienošanās kodu.
                  Ja uzraudzības iestāde piešķir kodu, izmanto minēto kodu. Ja uzraudzības iestāde nepiešķir kodu, īpašam nolūkam dibinātā sabiedrība piešķir kodu, ko konsekventi izmanto visos pārskata gados un ko neizmanto atkārtoti.
                  Rindiņu, par kurām sniegts pārskats, skaits ir tāds pats kā skaits, kas norādīts ĪNDS.01.02.C0010/R0080.

                  R0020/C0020

                  Emisijas datums

                  Katras nodalāmā riska vienošanās emisijas datuma ISO 8601 (gggg-mm-dd) kods.

                  R0020/C0030

                  Emisijas/izmantojumi, kas sākti pirms Direktīvas 2009/138/EK īstenošanas

                  Identifikācija, ja vienošanās noslēgta pirms 2015. gada 31. decembra. Izmanto šādu nepapildināmu sarakstu:

                              1

                              –

                              pirms 2015. gada 31. decembra;

                              2

                              –

                              pēc 2015. gada 31. decembra.

                  R0020/C0040

                  Cedenta nosaukums

                  Tās apdrošināšanas vai pārapdrošināšanas sabiedrības nosaukums, kas pārved riskus uz īpašam nolūkam dibināto sabiedrību.

                  R0020/C0050

                  Cedenta kods

                  Cedenta identifikācijas kods, izmantojot šādu prioritāru kārtību:

                              —

                              juridiskās personas identifikators (LEI),

                              —

                              īpašs kods.

                        Īpašs kods:

                              —

                              EEZ (pār-)apdrošināšanas sabiedrībām: vietējā tirgū izmantots identifikācijas kods, ko piešķīrusi sabiedrības uzraudzības iestāde,

                              —

                              ārpus EEZ esošām sabiedrībām un neregulētām sabiedrībām – identifikācijas kods, ko norādījusi īpašam nolūkam dibinātā sabiedrība. Piešķirot identifikācijas kodu katrai ārpus EEZ esošai sabiedrībai vai neregulētai sabiedrībai, jānodrošina, ka tas konsekventi atbilst šādam formātam:

                        sabiedrības identifikācijas kods + sabiedrības valsts ISO 3166-1 alpha-2 kods + 5 cipari

                  R0020/C0060

                  Koda veids

                  Postenī “Cedenta kods” (C0050) izmantotā koda identifikācija. Izmanto vienu no šā nepapildināmā saraksta iespējām:

                              1

                              –

                              juridiskās personas identifikators;

                              2

                              –

                              īpašs kods.

                  R0020/C0070

                  Kopējais maksimālais riska darījumu apmērs uz katru vienošanos

                  Kopējā maksimālā riska darījumu apmēra vērtība uz katru vienošanos.

                  R0020/C0080

                  Nodalāmam riskam turēti aktīvi

                  Kopējo turēto aktīvu vērtība uz katru vienošanos.

                  R0020/C0090

                  Atbilstība prasībai par vienošanās pilnīgu finansējumu visā pārskata periodā

                  Norādīt, vai prasība par pilnīgu finansējumu ir ievērota starp diviem pārskata periodiem. Izmanto šādu nepapildināmu sarakstu:

                              1

                              –

                              atbilstība pilnīga finansējuma prasībai;

                              2

                              –

                              neatbilstība pilnīga finansējuma prasībai.

                  R0020/C0100

                  Ilgums

                  Vienošanās atlikušā ilguma vērtība mēnešos.

         ĪNDS.03.02. – Parāda vērtspapīri vai cits finansēšanas mehānisms

                  Šūna

                  Postenis

                  Instrukcijas

                  R0010/C0030

                  Kopā – emitēto parāda vērtspapīru vai cita finansēšanas mehānisma apmērs uz vienošanos

                  Kopējo emitēto parāda vērtspapīru vērtība
                  ĪNDS.03.02. C0030/R0010 = summa (C0030/R0020) = ĪNDS.02.01.C0010/R0120

                  R0020/C0010

                  Vienošanās

                  Ja ir iesaistītas vairāku vienošanos īpašam nolūkam dibinātās sabiedrības, informāciju sniedz par katru atsevišķo vienošanos (katru nodalāmo uzņemto risku). Šajā postenī identificē riska vienošanās kodu.
                  Ja uzraudzības iestāde piešķir kodu, izmanto minēto kodu. Ja uzraudzības iestāde nepiešķir kodu, īpašam nolūkam dibinātā sabiedrība piešķir kodu, ko konsekventi izmanto visos pārskata gados un ko neizmanto atkārtoti.
                  Rindiņu, par kurām sniegts pārskats, skaits ir tāds pats kā skaits, kas norādīts ĪNDS.01.02.C0010/R0080.

                  R0020/C0020

                  Parāda vērtspapīri vai cits finansēšanas mehānisms 1

                  Apraksts par parāda vērtspapīriem vai citu finansēšanas mehānismu, kas emitēts priekš vienošanās, tostarp darījuma atsauce.
                  Uz katru vienošanos izmanto tik daudz rindiņu, cik nepieciešams, lai sniegtu pārskatu par katru emitēto parāda vērtspapīru.

                  R0020/C0030

                  Emitēto parāda vērtspapīru vai cita finansēšanas mehānisma apmērs uz vienošanos

                  Katras parāda vērtspapīru emisijas vai katra cita finansēšanas mehānisma vērtība.


title: Komisijas Īstenošanas regula (ES) 2017/1467 (2017. gada 11. augusts), ar ko Regulu (ES) Nr. 1255/2010 groza attiecībā uz importa tarifa kvotu baby beef produktiem, kuru izcelsme ir Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju. )

text:
                  12.8.2017

                  LV

                  Eiropas Savienības Oficiālais Vēstnesis

                  L 209/13

            KOMISIJAS ĪSTENOŠANAS REGULA (ES) 2017/1467
      (2017. gada 11. augusts),
      ar ko Regulu (ES) Nr. 1255/2010 groza attiecībā uz importa tarifa kvotu baby beef produktiem, kuru izcelsme ir Kosovā (*1)

      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta pirmās daļas b) punktu,
      tā kā:

                  (1)

                  Komisijas Regulā (ES) Nr. 1255/2010 (2) ir paredzēti sīki izstrādāti noteikumi baby beef produktu importa tarifa kvotu pārvaldībai.

                  (2)

                  Padomes Regulā (EK) Nr. 1215/2009 (3) ir paredzēta ikgadēja importa tarifa kvota 475 tonnu apmērā baby beef produktiem, kuru izcelsme ir Kosovas (*1) muitas teritorijā.

                  (3)

                  Komisija ir pieņēmusi Īstenošanas regulu (ES) Nr. 374/2012 (4), ar kuru Regula (ES) Nr. 1255/2010 tika grozīta, lai atvērtu ikgadējo importa tarifa kvotu Kosovas (*1) izcelsmes baby beef produktiem un paredzētu šīs kvotas pārvaldību.

                  (4)

                  Padome ar Lēmumu (ES) 2016/342 (5) Savienības vārdā ir noslēgusi Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (*1), no otras puses (turpmāk “nolīgums”), un šis nolīgums ir jaunais instruments, kas regulē tirdzniecības attiecības ar Kosovu (*1). Nolīguma 28. panta 3. punktā ir paredzēta tarifa kvota 475 tonnu apmērā baby beef produktiem, kuru izcelsme ir Kosovas (*1) muitas teritorijā. Tāpēc Regulas (EK) Nr. 1215/2009 3. panta 2. punkta pirmajā daļā baby beef produktiem paredzētā tarifa kvota ar Komisijas Deleģēto regulu (ES) 2017/1464 (6) tika noteikta nulles tonnu apmērā.

                  (5)

                  Tādēļ būtu attiecīgi jāgroza Regula (ES) Nr. 1255/2010.

                  (6)

                  Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

            IR PIEŅĒMUSI ŠO REGULU.
      1. pants
      Regulas (ES) Nr. 1255/2010 VIIa pielikuma 8. aili aizstāj ar šādu:

                     “8.

                     Es, apakšā parakstījies …, pilnvarotās izdevējiestādes (9. aile) vārdā apliecinu, ka iepriekš aprakstītajām precēm …(vieta) ir veikta veterinārā ekspertīze saskaņā ar pievienoto …(datums) veterināro sertifikātu, ka to izcelsme ir Kosovā (*2), ka tās ir ievestas no Kosovas (*2) un precīzi atbilst definīcijai, kura sniegta II pielikumā Stabilizācijas un asociācijas nolīgumam starp Eiropas Savienību un Eiropas Atomenerģijas kopienu, no vienas puses, un Kosovu (*2), no otras puses (OV L 71, 16.3.2016., 3. lpp.).”

      2. pants
      Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 11. augustā

               Komisijas vārdā –

               priekšsēdētājs

            Jean-Claude JUNCKER

         (*1)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.

         (1)  OV L 347, 20.12.2013., 671. lpp.

         (2)  Komisijas 2010. gada 22. decembra Regula (ES) Nr. 1255/2010, ar ko paredz sīki izstrādātus noteikumus par to, kā piemēro importa tarifa kvotas baby beef produktiem, kuru izcelsme ir Bosnijā un Hercegovinā, Horvātijā, bijušajā Dienvidslāvijas Maķedonijas Republikā, Melnkalnē, Serbijā un Kosovā * (OV L 342, 28.12.2010., 1. lpp.).

         (3)  Padomes 2009. gada 30. novembra Regula (EK) Nr. 1215/2009, ar ko ievieš ārkārtas tirdzniecības pasākumus tām valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu (OV L 328, 15.12.2009., 1. lpp.).

         (4)  Komisijas 2012. gada 26. aprīļa Īstenošanas regula (ES) Nr. 374/2012, ar kuru groza Regulu (ES) Nr. 1255/2010, ar ko paredz sīki izstrādātus noteikumus par to, kā piemēro importa tarifa kvotas baby beef produktiem, kuru izcelsme ir Bosnijā un Hercegovinā, Horvātijā, bijušajā Dienvidslāvijas Maķedonijas Republikā, Melnkalnē un Serbijā (OV L 118, 3.5.2012., 1. lpp.).

         (5)  Padomes 2016. gada 12. februāra Lēmums (ES) 2016/342 par to, lai Savienības vārdā noslēgtu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu *, no otras puses (OV L 71, 16.3.2016., 1. lpp.).

         (6)  Komisijas 2017. gada 2. jūnija Deleģētā regula (ES) 2017/1464, ar ko groza Padomes Regulu (EK) Nr. 1215/2009 attiecībā uz tirdzniecības koncesijām, kas piešķirtas Kosovai *, stājoties spēkā Stabilizācijas un asociācijas nolīgumam starp Eiropas Savienību un Eiropas Atomenerģijas kopienu, no vienas puses, un Kosovu, no otras puses (skatīt šā Oficiālā Vēstneša 1. lpp.).

         (*2)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.


title: Komisijas Īstenošanas regula (ES) Nr. 514/2013 ( 2013. gada 4. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               5.6.2013

               LV

               Eiropas Savienības Oficiālais Vēstnesis

               L 152/48

         KOMISIJAS ĪSTENOŠANAS REGULA (ES) Nr. 514/2013
   (2013. gada 4. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/882 (2017. gada 23. maijs) par atkāpēm no izcelsmes noteikumiem, kas izklāstīti Ekonomisko partnerattiecību nolīguma starp Eiropas Savienību un tās dalībvalstīm, no vienas puses, un DAK EPN valstīm, no otras puses, 1. protokolā, kuras atbilstoši kvotai piemēro konkrētiem izstrādājumiem no Namībijas

text:
               24.5.2017

               LV

               Eiropas Savienības Oficiālais Vēstnesis

               L 135/15

         KOMISIJAS ĪSTENOŠANAS REGULA (ES) 2017/882
   (2017. gada 23. maijs)
   par atkāpēm no izcelsmes noteikumiem, kas izklāstīti Ekonomisko partnerattiecību nolīguma starp Eiropas Savienību un tās dalībvalstīm, no vienas puses, un DAK EPN valstīm, no otras puses, 1. protokolā, kuras atbilstoši kvotai piemēro konkrētiem izstrādājumiem no Namībijas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 58. panta 1. punktu,
   tā kā:

               (1)

               Ar Lēmumu (ES) 2016/1623 (2) Padome pilnvaroja Savienības vārdā parakstīt Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses (3) (“nolīgums”). DAK EPN valstis ir Botsvāna, Lesoto, Mozambika, Namībija, Svazilenda un Dienvidāfrika. Atbilstoši Lēmumam (ES) 2016/1623 nolīgums jāpiemēro provizoriski, kamēr tiek pabeigtas procedūras tā noslēgšanai. Nolīgumu provizoriski piemēro no 2016. gada 10. oktobra.

               (2)

               Nolīguma 1. protokols attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm. Minētā protokola 43. pantā paredzēts, ka konkrētam izstrādājumam, proti, HS pozīcijas 1604 sagatavotām vai konservētām garspuru tunzivīm (Thunnus alalunga), kuras ražotas no nenoteiktas izcelsmes HS pozīcijas 0302 vai 0303 garspuru tunzivīm, piemēro automātisku atkāpi no minētā protokolā paredzētajiem izcelsmes noteikumiem atbilstoši gada kvotai, kas piešķirta Namībijai. Tādēļ ir jāparedz nosacījumi, ar kuriem šīs atkāpes piemēro importam, kas nāk no Namībijas.

               (3)

               Nolīguma 1. protokola 43. panta 10. punktā noteiktās kvotas būtu jāpārvalda Komisijai, vadoties pēc muitas deklarāciju laišanai brīvā apgrozībā pieņemšanas datumu hronoloģiskās secības saskaņā ar Komisijas Īstenošanas regulu (ES) 2015/2447 (4).

               (4)

               Būtu jāparedz, ka tiesības uz tarifu koncesijām var izmantot vienīgi tad, ja muitas dienestiem uzrāda attiecīgu izcelsmes apliecinājumu.

               (5)

               Lai nodrošinātu kvotu sistēmas, kas izveidota ar protokolu, raitu piemērošanu, šī regula būtu jāpiemēro no tās pašas dienas, kad sāk provizoriski piemērot nolīgumu.

               (6)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Atkāpes par labu Namībijai no izcelsmes noteikumiem, kas izklāstīti Ekonomisko partnerattiecību nolīguma starp Eiropas Savienību un tās dalībvalstīm, no vienas puses, un DAK EPN valstīm, no otras puses (“nolīgums”), 1. protokola 43. panta 10. punktā, piemēro atbilstoši kvotai, kas noteikta šīs regulas pielikumā.
   2. pants
   Lai gūtu labumu no atkāpēm, kas paredzētas 1. pantā, pielikumā uzskaitītajiem izstrādājumiem pievieno izcelsmes apliecinājumu, kas noteikts nolīguma 1. protokola III pielikumā.
   Preču pārvadājumu sertifikāta EUR.1, ko atbilstoši šai regulai izdod Namībijas kompetentās iestādes, 7. ailē ieraksta: “Atkāpe – Regula (ES) 2017/882”.
   3. pants
   Pielikumā noteiktās kvotas pārvalda saskaņā ar Īstenošanas regulas (ES) 2015/2447 49.–54. pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 10. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 23. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 269, 10.10.2013., 1. lpp.

      (2)  Padomes 2016. gada 1. jūnija Lēmums (ES) 2016/1623 par to, lai Eiropas Savienības vārdā parakstītu un provizoriski piemērotu Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses (OV L 250, 16.9.2016., 1. lpp.).

      (3)  OV L 250, 16.9.2016., 3. lpp.

      (4)  Komisijas 2015. gada 24. novembra Īstenošanas regula (ES) 2015/2447 (), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

      PIELIKUMS
      Neatkarīgi no kombinētās nomenklatūras interpretācijas noteikumiem produktu apraksta formulējums tabulas piektajā slejā uzskatāms vienīgi par informatīvu. Šā pielikuma kontekstā preferenciālo shēmu nosaka pēc KN kodiem, kas piemērojami šīs regulas pieņemšanas laikā.

                  Kārtas nr.

                  KN kods

                     Taric apakšgrupa

                  Produktu apraksts

                  Kvotas periods

                  Kvotas apjoms (tonnās neto svara, ja nav norādīts citādi)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  HS pozīcijas 1604  sagatavotas vai konservētas garspuru tunzivis (Thunnus alalunga), kuras ražotas no nenoteiktas izcelsmes HS pozīcijas 0302  vai 0303  garspuru tunzivīm

                  No 10.10 līdz 31.12.2016.

                  178

                  No 1.1 līdz 31.12.2017. un katram periodam pēc tam no 1.1. līdz 31.12.

                  800


title: Komisijas Īstenošanas regula (ES) Nr. 785/2013 ( 2013. gada 14. augusts ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Miel de La Alcarria (ACVN)]

text:
               17.8.2013

               LV

               Eiropas Savienības Oficiālais Vēstnesis

               L 220/12

      KOMISIJAS ĪSTENOŠANAS REGULA (ES) Nr. 785/2013
   (2013. gada 14. augusts),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Miel de La Alcarria (ACVN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Ar Regulu (ES) Nr. 1151/2012 tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 9. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu „Miel de La Alcarria”, kas reģistrēts saskaņā ar Komisijas Regulu (EK) Nr. 1107/96 (3).

               (3)

               Attiecīgais grozījums nav maznozīmīgs, tādēļ Komisija, piemērojot Regulas (EK) Nr. 510/2006 6. panta 2. punktu, grozījuma pieteikumu ir publicējusi Eiropas Savienības Oficiālajā Vēstnesī
                   (4). Komisijai nav iesniegts neviens paziņojums par iebildumiem saskaņā ar minētās regulas 7. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo apstiprina Eiropas Savienības Oficiālajā Vēstnesī publicēto specifikācijas grozījumu attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 14. augustā

            Komisijas un tās priekšsēdētāja vārdā –

            Komisijas loceklis

         Johannes HAHN

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV L 148, 21.6.1996., 1. lpp.

      (4)  OV C 302, 6.10.2012., 24. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.4. grupa.   Citi dzīvnieku izcelsmes produkti (olas, medus, dažādi piena produkti, izņemot sviestu u. c.)

      SPĀNIJA

         Miel de La Alcarria (ACVN)


title: Komisijas Īstenošanas regula (ES) 2017/954 (2017. gada 6. jūnijs) par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (Dokuments attiecas uz EEZ. )

text:
               7.6.2017

               LV

               Eiropas Savienības Oficiālais Vēstnesis

               L 144/14

         KOMISIJAS ĪSTENOŠANAS REGULA (ES) 2017/954
   (2017. gada 6. jūnijs)
   par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 497. panta 3. punktu,
   tā kā:

               (1)

               Lai izvairītos no traucējumiem starptautiskajos finanšu tirgos un nepieļautu iestāžu sodīšanu, piemērojot tām augstākas pašu kapitāla prasības esošo trešo valstu centrālo darījumu partneru (CCP) atzīšanas procesu laikā, Regulas (ES) Nr. 575/2013 497. panta 2. punktā tika noteikts pārejas periods, kura laikā visus trešo valstu CCP, ar kuriem iestādes, kas veic uzņēmējdarbību Savienībā, veic darījumu tīrvērti, minētās iestādes var uzskatīt par atbilstīgiem CCP.

               (2)

               Ar Regulu (ES) Nr. 575/2013 tika grozīta Regula (ES) Nr. 648/2012 (2) attiecībā uz dažiem elementiem, ko izmanto, aprēķinot iestāžu pašu kapitāla prasības riska darījumiem ar trešo valstu CCP. Attiecīgi Regulas (ES) Nr. 648/2012 89. panta 5.a punktā ir minēta prasība konkrētiem trešo valstu CCP ierobežotu laikposmu ziņot par sākotnējās drošības rezerves kopsummu, ko tie saņēmuši no saviem tīrvērtes dalībniekiem. Minētais pārejas periods atbilst periodam, kas noteikts Regulas (ES) Nr. 575/2013 497. panta 2. punktā.

               (3)

               Abiem pārejas periodiem bija jābeidzas 2014. gada 15. jūnijā.

               (4)

               Saskaņā ar Regulas (ES) Nr. 575/2013 497. panta 3. punktu Komisija ir pilnvarota pieņemt īstenošanas aktu, lai izņēmuma gadījumos pagarinātu pārejas periodu pašu kapitāla prasībām par sešiem mēnešiem. Šis pagarinājums būtu jāpiemēro arī termiņiem, kas noteikti Regulas (ES) Nr. 648/2012 89. panta 5.a punktā. Ar Komisijas Īstenošanas regulām (ES) Nr. 591/2014 (3), (ES) Nr. 1317/2014 (4), (ES) 2015/880 (5), (ES) 2015/2326 (6), (ES) 2016/892 (7) un (ES) 2016/2227 (8) minētie pārejas periodi tika pagarināti līdz 2017. gada 15. jūnijam.

               (5)

               No tiem CCP, kas veic uzņēmējdarbību trešās valstīs un kas jau ir iesnieguši pieteikumus atzīšanai, Eiropas Vērtspapīru un tirgu iestāde ir atzinusi jau 28 CCP. No tiem divi CCP no Amerikas Savienotajām Valstīm ir tikuši atzīti pēc Īstenošanas regulas (ES) 2016/2227 pieņemšanas, pamatojoties uz Komisijas Īstenošanas lēmumu (ES) 2016/377 (9). Papildus tam pēc Komisijas Īstenošanas lēmumu (ES) 2016/2269 (10), (ES) 2016/2275 (11), (ES) 2016/2276 (12), (ES) 2016/2277 (13) un (ES) 2016/2278 (14) pieņemšanas ir tikuši atzīti arī pieci attiecīgie CCP no Indijas, Japānas, Brazīlijas, Dubaijas Starptautiskā finanšu centra un Apvienotajiem Arābu Emirātiem. Visbeidzot, papildu CCP no Indijas un Jaunzēlandes var tikt atzīti, pamatojoties attiecīgi uz Komisijas Īstenošanas lēmumiem (ES) 2016/2269 un (ES) 2016/2274 (15). Neraugoties uz šīm norisēm, pārējie trešo valstu CCP joprojām gaida atzīšanu, un atzīšanas process netiks pabeigts līdz 2017. gada 15. jūnijam. Ja pārejas posmu nepagarina, iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības), kurām ir riska darījumi ar pārējiem trešo valstu CCP, būtu ievērojami jāpalielina pašu kapitāls šiem riska darījumiem. Pat ja šāds palielinājums varētu būt tikai īslaicīgs, tas potenciāli varētu likt minētajām iestādēm atcelt tieša līdzdalībnieka statusu minētajos CCP vai vismaz pagaidu kārtā pārtraukt sniegt tīrvērtes pakalpojumus minēto iestāžu klientiem un tādējādi radīt būtiskus traucējumus tirgos, kuros minētie CCP darbojas.

               (6)

               Tādēļ pēc Īstenošanas regulā (ES) 2016/2227 noteiktā pārejas perioda pagarinājuma beigām saglabātos nepieciešamība izvairīties no traucējumiem tirgos ārpus Eiropas Savienības, kuru rezultātā iepriekš tika pagarināti pārejas periodi, kas noteikti Regulas (ES) Nr. 575/2013 497. panta 2. punktā. Pārejas perioda papildu pagarināšanai būtu jāļauj iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības), izvairīties no pašu kapitāla prasību ievērojamas palielināšanas sakarā ar to, ka nav pabeigts atzīšanas process attiecībā uz tiem CCP, kas pieņemamā un pieejamā veidā sniedz konkrētos tīrvērtes pakalpojumus, kuri nepieciešami iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības). Tāpēc ir lietderīgi pagarināt pārejas periodus vēl par sešiem mēnešiem.

               (7)

               Šajā regulā paredzētie pasākumi ir saskaņā ar Eiropas Banku komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 575/2013 497. panta 2. punktā un Regulas (ES) Nr. 648/2012 89. panta 5.a punkta otrajā daļā minētie 15 mēnešu periodi, kas iepriekš pagarināti saskaņā ar Īstenošanas regulas (ES) 2016/2227 1. pantu, tiek attiecīgi pagarināti vēl par sešiem mēnešiem līdz 2017. gada 15. decembrim.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 27.6.2013., 1. lpp.

      (2)  Eiropas Parlamenta un Padomes 2012. gada 4. jūlija Regula (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (OV L 201, 27.7.2012., 1. lpp.).

      (3)  Komisijas 2014. gada 3. jūnija Īstenošanas regula (ES) Nr. 591/2014 par Eiropas Parlamenta un Padomes Regulā (ES) Nr. 575/2013 un Regulā (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 165, 4.6.2014., 31. lpp.).

      (4)  Komisijas 2014. gada 11. decembra Īstenošanas regula (ES) Nr. 1317/2014 par Eiropas Parlamenta un Padomes Regulā (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 355, 12.12.2014., 6. lpp.).

      (5)  Komisijas 2015. gada 4. jūnija Īstenošanas regula (ES) 2015/880 par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 143, 9.6.2015., 7. lpp.).

      (6)  Komisijas 2015. gada 11. decembra Īstenošanas regula (ES) 2015/2326 par Eiropas Parlamenta un Padomes Regulā (ES) Nr. 575/2013 un Regulā (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 328, 12.12.2015., 108. lpp.).

      (7)  Komisijas 2016. gada 7. jūnija Īstenošanas regula (ES) 2016/892 par Eiropas Parlamenta un Padomes Regulā (ES) Nr. 575/2013 un Regulā (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 151, 8.6.2016., 4. lpp.).

      (8)  Komisijas 2016. gada 9. decembra Īstenošanas regula (ES) 2016/2227 par Eiropas Parlamenta un Padomes Regulā (ES) Nr. 575/2013 un Regulā (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 336, 10.12.2016., 36. lpp.).

      (9)  Komisijas 2016. gada 15. marta Īstenošanas lēmums (ES) 2016/377 par Amerikas Savienoto Valstu tiesiskā regulējuma, ko piemēro centrālajiem darījumu partneriem, kuriem atļauju piešķir un kurus uzrauga Regulētā tirgū tirgotu preču nākotnes līgumu tirdzniecības komisija, līdzvērtību Eiropas Parlamenta un Padomes Regulas (ES) Nr. 648/2012 prasībām (OV L 70, 16.3.2016., 32. lpp.).

      (10)  Komisijas 2016. gada 15. decembra Īstenošanas lēmums (ES) 2016/2269 par Indijas normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 38. lpp.).

      (11)  Komisijas 2016. gada 15. decembra Īstenošanas lēmums (ES) 2016/2275 par Japānas normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 57. lpp.).

      (12)  Komisijas 2016. gada 15. decembra Īstenošanas lēmums (ES) 2016/2276 par Brazīlijas normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 61. lpp.).

      (13)  Komisijas 2016. gada 15. decembra Īstenošanas lēmums (ES) 2016/2277 par Dubaijas Starptautiskā finanšu centra normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 65. lpp.).

      (14)  Komisijas 2016. gada 15. decembra Īstenošanas lēmums (ES) 2016/2278 par Apvienoto Arābu Emirātu normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 68. lpp.).

      (15)  Komisijas 2016. gada 15. decembra Īstenošanas lēmums (ES) 2016/2274 par Jaunzēlandes normatīvā regulējuma attiecībā uz centrālajiem darījumu partneriem līdzvērtību saskaņā ar Eiropas Parlamenta un Padomes Regulu (ES) Nr. 648/2012 (OV L 342, 16.12.2016., 54. lpp.).